Document ID: 32008R0518

KOMMISSIONENS FORORDNING (EF) Nr. 518/2008
af 10. juni 2008
om fastsættelse for produktionsåret 2007/08 af oplagringsstøtten for uforarbejdede tørrede druer og figner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 9, stk. 8, og
ud fra følgende betragtninger:
(1)
Den støtteordning, der blev indført ved forordning (EF) nr. 2201/96, er blevet ophævet ved Rådets forordning (EF) nr. 1182/2007 (2), der har fastsat særlige regler for frugt og grøntsager fra 1. januar 2008. Førnævnte støtteordning gælder imidlertid fortsat for hvert af de pågældende produkter for produktionsåret 2007/08, jf. artikel 55, stk. 1, i forordning (EF) nr. 1182/2007.
(2)
I henhold til artikel 9, stk. 4, i forordning (EF) nr. 2201/96 ydes der oplagringsstøtte til oplagringsorganerne for produkternes faktiske oplagringsperiode og for de mængder sultanas, korender og tørrede figner, de har opkøbt efter stk. 1 i nævnte artikel.
(3)
Der bør fastsættes oplagringsstøtte for uforarbejdede tørrede druer og figner for produktionsåret 2007/08 i overensstemmelse med artikel 7 i Kommissionens forordning (EF) nr. 1622/1999 af 23. juli 1999 om gennemførelsesbestemmelser til Rådets forordning (EF) nr. 2201/96 for så vidt angår ordningen for oplagring af uforarbejdede tørrede druer og figner (3).
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
For produkter fra produktionsåret 2007/08 er den i artikel 9, stk. 4, i forordning (EF) nr. 2201/96 omhandlede oplagringsstøtte:
a)
for tørrede druer:
i)
0,1408 EUR pr. dag og pr. ton netto indtil den 28. februar 2009
ii)
0,1148 EUR pr. dag og pr. ton netto fra den 1. marts 2009
b)
for tørrede figner: 0,1311 pr. dag og pr. ton netto.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juni 2008.

Labels: 17
6